*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot.Nr.\_\_\_.\_\_\_.§)

**Informācijas apmaiņas un uzraudzības kārtība Iekšējā tirgus informācijas sistēmas ietvaros, informācijas apmaiņā iesaistīto iestāžu atbildība un Eiropas profesionālās kartes izdošanas un anulēšanas kārtība**

Izdoti saskaņā ar

Brīvas pakalpojumu sniegšanas likuma

22. panta otro daļu,

likuma „Par reglamentētajām profesijām un

profesionālās kvalifikācijas atzīšanu”

36. panta 11. punktu un 56. panta 2., 3., 4. un 5. punktu

**I. Vispārīgie jautājumi**

1. Noteikumi nosaka:

1.1. kārtību, kādā Iekšējā tirgus informācijas sistēmas (turpmāk – IMI sistēma) ietvaros notiek informācijas apmaiņa starp Latvijas Republikas atbildīgajām iestādēm vai tirgus uzraudzības iestādēm un citu Eiropas Savienības dalībvalstu vai Eiropas Ekonomikas zonas valstu (turpmāk – dalībvalstis) atbildīgajām iestādēm vai tirgus uzraudzības iestādēm un Eiropas Komisiju;

1.2. informācijas apmaiņā iesaistīto atbildīgo iestāžu un tirgus uzraudzības iestāžu tiesības un atbildību un informācijas apmaiņas uzraudzību;

1.3. kārtību, kādā IMI sistēmā izdod un anulē Eiropas profesionālo karti, un kārtību, kādā IMI sistēmā nodrošina ar Eiropas profesionālās kartes pieteikumu saņemšanu un Eiropas profesionālās kartes pretendenta (turpmāk – pretendents) personiskās lietas vešanu saistīto informāciju, tās apstrādi un tālāku virzību;

1.4. kārtību, kādā IMI sistēmā pieņem, izskata un nosūta uzņemošās valsts kompetentajām institūcijām to personu pieteikumus, kuras izglītību un profesionālo kvalifikāciju ieguvušas Latvijas Republikā un pretendē uz Eiropas profesionālās kartes saņemšanu citās dalībvalstīs;

1.5. kārtību, kādā IMI sistēmā citu dalībvalstu kompetentajām institūcijām nosūta informāciju par personām ar profesionālo kvalifikāciju, kurām Latvijas Republikā ir ierobežotas vai liegtas tiesības veikt profesionālo darbību reglamentētajā profesijā;

1.6. kārtību, kādā IMI sistēmā no citas dalībvalsts saņemtā informācija par personām ar profesionālo kvalifikāciju, kurām ir ierobežotas vai liegtas tiesības veikt profesionālo darbību reglamentētajās profesijās, nosūtāma apstrādei, tai skaitā dzēšanai, institūcijām, kas izsniedz profesionālās kvalifikācijas atzīšanas apliecības reglamentētajās profesijās.

2. IMI sistēmas izmantošanas mērķis ir nodrošināt informācijas apmaiņu starp Latvijas Republikas atbildīgajām iestādēm un dalībvalstu atbildīgajām iestādēm vai tirgus uzraudzības iestādēm un Eiropas Komisiju, piemērojot ES tiesību aktus jomās, kuras iekļautas Eiropas Parlamenta un Padomes 2012. gada 25. oktobra Regulas (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu, un ar ko atceļ Komisijas Lēmumu 2008/49/EK (turpmāk – regula Nr. 1024/2012), pielikumā, kā arī nodrošināt informācijas apmaiņu starp pretendentiem, Latvijas Republikas un dalībvalstu atbildīgajām iestādēm saskaņā ar Eiropas Komisijas 2015. gada 24. jūnija Īstenošanas regulu Nr.2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – regula Nr.2015/983).

3. Informācijas apmaiņa šo noteikumu izpratnē ir:

3.1. atbildīgo iestāžu pieprasījumi sniegt informāciju, pieprasījumi veikt kontroles pasākumus un pārbaudes, kā arī atbildes uz šiem pieprasījumiem saskaņā ar šo noteikumu [III nodaļā](http://m.likumi.lv/doc.php?id=217943#n3) minēto kārtību;

3.2. brīdinājuma informācijas apmaiņa saskaņā ar šo noteikumu [IV nodaļā](http://m.likumi.lv/doc.php?id=217943#n4) minēto kārtību;

3.3. atsevišķu pieprasījumu un paziņojumu informācijas apmaiņa, ja tiek ierobežota pakalpojumu sniegšana, saskaņā ar šo noteikumu [V nodaļā](http://m.likumi.lv/doc.php?id=217943#n5) minēto kārtību;

3.4. paziņošana par tehnisko noteikumu projektiem pakalpojumu jomā saskaņā ar šo noteikumu [VI nodaļā](http://m.likumi.lv/doc.php?id=217943#n6) minēto kārtību.

4

4. IMI sistēmā atbildīgās iestādes un tirgus uzraudzības iestādes apmainās ar personas datiem un tos turpmāk apstrādā tikai šajos noteikumos minētajos nolūkos.

5

5. IMI sistēmā atbildīgās iestādes un tirgus uzraudzības iestādes apmainās ar personas datiem un apstrādā tos saskaņā ar regulu Nr. 1024/2012, regulu Nr. 2015/983 un normatīvajiem aktiem datu aizsardzības jomā.

6. Informācijas apmaiņa IMI sistēmā notiek, izmantojot tīmekļa vietni http://ec.europa.eu/imi-net. Eiropas profesionālās kartes pieteikumu pretendents iesniedz tīmekļa vietnē, kas pieejama ar tīmekļa vietnes http://ec.europa.eu/index\_lv.htm starpniecību.

7. Nacionālais IMI sistēmas koordinators Latvijā ir Ekonomikas ministrija un IMI sistēmas piekļuves pārvaldnieks reglamentēto profesiju un profesionālās kvalifikācijas atzīšanas jomā Latvijā ir Izglītības un zinātnes ministrija.

8

**II. Atbildīgās iestādes un tirgus uzraudzības iestādes tiesības un pienākumi IMI sistēmā**

8. Atbildīgajai iestādei un tirgus uzraudzības iestādei atbilstoši kompetencei ir šādas tiesības:

8.1. piekļūt vienai vai vairākām IMI sistēmas atbalstītajām regulējuma jomām un IMI sistēmā pieejamo reģistru sarakstam;

8.2. izmantot IMI sistēmas datubāzi, lai meklētu atbildīgo iestādi vai tirgus uzraudzības iestādi citā dalībvalstī;

8.3. papildus reģistrēt IMI sistēmas lietotājus savā iestādē;

8.4. rediģēt un dzēst IMI sistēmas lietotāju profilus savā iestādē.

9. Atbildīgajai iestādei un tirgus uzraudzības iestādei atbilstoši kompetencei ir šādi pienākumi:

9.1. nodrošināt pakalpojumu sniedzēju uzraudzību un kontroli, īstenojot informācijas apmaiņu IMI sistēmā ar citām dalībvalstīm;

9.2. atbilstoši šo noteikumu [III nodaļā](http://m.likumi.lv/doc.php?id=217943#n3) minētajai kārtībai, izmantojot IMI sistēmu, pieprasīt no citas dalībvalsts atbildīgajām iestādēm vai tirgus uzraudzības iestādēm informāciju vai kontroles pasākumu un pārbaužu veikšanu;

9.3. atbilstoši šo noteikumu [IV nodaļā](http://m.likumi.lv/doc.php?id=217943#n4) minētajai kārtībai, izmantojot IMI sistēmu, īstenot brīdinājuma informācijas apmaiņu, ja tiek konstatēts, ka pakalpojumu sniedzēja darbība var radīt kaitējumu cilvēka veselībai, drošumam vai videi;

9.4. atbilstoši šo noteikumu [V nodaļā](http://m.likumi.lv/doc.php?id=217943#n5) minētajai kārtībai, izmantojot IMI sistēmu, īstenot informācijas apmaiņu, ja tiek ierobežota pakalpojumu sniegšana;

9.5. veikt informācijas apmaiņu IMI sistēmā tikai par konkrētu pakalpojumu sniedzēju;

9.6. paziņot par tehnisko noteikumu projektiem pakalpojumu jomā Eiropas Komisijai un citām dalībvalstīm saskaņā ar šo noteikumu [VI nodaļā](http://m.likumi.lv/doc.php?id=217943#n6) noteikto kārtību.

10

10. Atbildīgajai iestādei un tirgus uzraudzības iestādei, kas vienlaikus ir arī IMI sistēmas piekļuves pārvaldnieks, papildus šo noteikumu [8.](http://m.likumi.lv/doc.php?id=217943#p8) un [9.punktā](http://m.likumi.lv/doc.php?id=217943#p9) minētajiem nosacījumiem ir šādi pienākumi:

10.1. regulāri identificēt un reģistrēt savas jomas atbildīgās iestādes IMI sistēmā;

10.2. dzēst no IMI sistēmas atbildīgo iestādi, ko tā reģistrējusi, ja šī iestāde turpmāk nav kompetenta iesaistīties IMI sistēmas aktivitātēs;

10.3. reģistrējot iestādi IMI sistēmā, piešķirt tai pieeju noteiktai tiesiskā regulējuma jomai;

10.4. pārraudzīt tās IMI sistēmā reģistrēto atbildīgo iestāžu informācijas apmaiņu;

10.5. pārrunu veidā risināt domstarpības, kas radušās atbildīgajām iestādēm, lai nodrošinātu apmierinošu IMI sistēmas aktivitāšu īstenošanu;

10.6. rakstiski informēt atbildīgās iestādes vadītāju, ja IMI sistēmā reģistrētās šīs iestādes personas nepilda ar IMI sistēmu saistītus pienākumus, un lūgt veikt atbilstošus pasākumus, lai rastu pozitīvu risinājumu;

10.7. ja pēc šo noteikumu 10.6.apakšpunktā minētā pieprasījuma pozitīvs risinājums nav panākts, IMI sistēmas piekļuves pārvaldnieks rakstiski informē nacionālo IMI sistēmas koordinatoru un lūdz veikt atbilstošus pasākumus, lai rastu pozitīvu risinājumu;

10.8. ja ar IMI sistēmas aktivitātēm saistīti strīdus jautājumi netiek atrisināti, sazināties ar nacionālo IMI sistēmas koordinatoru un informēt par neatrisināto jautājumu.

11

11. Atbildīgā iestāde, kas vienlaikus ir arī nacionālais IMI sistēmas koordinators, papildus šo noteikumu [8.](http://m.likumi.lv/doc.php?id=217943#p8) un [9. punktā](http://m.likumi.lv/doc.php?id=217943#p9) noteiktajām tiesībām un pienākumiem veic regulas Nr. [1024/2012](http://eur-lex.europa.eu/eli/reg/2012/1024?locale=LV) 6. panta 1. punktā noteiktos pienākumus.

12

12. Tirgus uzraudzības iestādei, kas vienlaikus ir arī brīdinājuma informācijas koordinators, papildus šo noteikumu [8.](http://m.likumi.lv/doc.php?id=217943#p8) un [9.punktā](http://m.likumi.lv/doc.php?id=217943#p9) minētajiem nosacījumiem ir šādi pienākumi:

12.1. ja iegūta informācija par Latvijas Republikā reģistrētu pakalpojumu sniedzēju, kas sniedz pakalpojumus citās dalībvalstīs un kura rīcība vai konkrētas darbības varētu radīt nopietnu kaitējumu cilvēka veselībai, drošumam vai videi, informēt citu dalībvalstu tirgus uzraudzības iestādes, kurās pakalpojumu sniedzējs sniedz pakalpojumu, un Eiropas Komisiju, izmantojot IMI sistēmas brīdinājuma informācijas apmaiņu;

12.2. ja iegūta informācija par citas dalībvalsts pakalpojumu sniedzēju, kas sniedz pakalpojumu Latvijas Republikas teritorijā vai citas dalībvalsts teritorijā un kura rīcība vai konkrētas darbības varētu radīt nopietnu kaitējumu cilvēka veselībai, drošumam vai videi, informēt citas dalībvalsts tirgus uzraudzības iestādi, kurā pakalpojumu sniedzējs reģistrēts kā saimnieciskās darbības veicējs vai sniedz pakalpojumu, un Eiropas Komisiju, izmantojot IMI sistēmas brīdinājuma informācijas apmaiņu;

12.3. atsaukt vai atcelt brīdinājuma informāciju IMI sistēmā, ja pakalpojumu sniedzēja rīcība vai konkrētas darbības, kas varētu radīt nopietnu kaitējumu cilvēka veselībai, drošumam vai videi, nav īstenojušās vai vairs neeksistē;

12.4. izbeigt brīdinājuma informācijas apmaiņu IMI sistēmā, ja ir novērsts kaitējums cilvēka veselībai, drošumam vai videi, ko rada pakalpojumu sniedzēja rīcība vai konkrētas darbības;

12.5. iebilst dalībvalstīm par brīdinājuma informācijas atsaukšanu vai izbeigšanu, ja tās rīcībā ir informācija, kas pierāda, ka joprojām pastāv kaitējums cilvēka veselībai, drošumam vai videi;

12.6. regulāri identificēt un reģistrēt papildus brīdinājuma informācijas apmaiņā iesaistītās tirgus uzraudzības iestādes.

13

**III. Atbildīgo iestāžu vai tirgus uzraudzības iestāžu pieprasījumi sniegt informāciju, veikt kontroles pasākumus un pārbaudes, kā arī atbildes uz šiem pieprasījumiem**

13. Lai nodrošinātu pakalpojumu sniedzēju un to sniegto pakalpojumu uzraudzību un izvairītos no kontroles dublēšanās attiecībā uz pakalpojumu sniedzējiem, kas reģistrēti kā saimnieciskās darbības veicēji citā dalībvalstī, atbildīgā iestāde vai tirgus uzraudzības iestāde nosūta citas dalībvalsts atbildīgajām iestādēm vai tirgus uzraudzības iestādēm pieprasījumu sniegt informāciju vai veikt kontroles pasākumus un pārbaudes.

14

16

14114. Lai nodrošinātu pilnīgu informācijas sniegšanu, atbildīgā iestāde vai tirgus uzraudzības iestāde atbilstoši kompetencei iesaistās informācijas apmaiņā ar citām atbildīgajām iestādēm vai tirgus uzraudzības iestādēm.

17

15. Ja nepieciešama papildu informācija, atbildīgā iestāde vai tirgus uzraudzības iestāde nosūta un pieprasa papildu informāciju no citas dalībvalsts atbildīgās iestādes vai tirgus uzraudzības iestādes.

18

16. Ja atbildīgā iestāde vai tirgus uzraudzības iestāde nav kompetenta iesaistīties informācijas apmaiņā, tā triju darbdienu laikā pēc informācijas pieprasījuma saņemšanas pārsūta informācijas pieprasījumu citai atbildīgajai iestādei vai uzraudzības iestādei, kas ir kompetenta iesaistīties informācijas apmaiņā.

19

17. Ja atbildīgā iestāde vai tirgus uzraudzības iestāde nespēj identificēt šo noteikumu [16. punktā](http://m.likumi.lv/doc.php?id=217943#p18) minēto atbildīgo iestādi vai tirgus uzraudzības iestādi, tā pārsūta informācijas pieprasījumu savam IMI sistēmas piekļuves pārvaldniekam vai, ja tāda nav, nacionālajam IMI sistēmas koordinatoram, kas iestādi reģistrējis IMI sistēmā.

20

181818. Atbildīgā iestāde vai tirgus uzraudzības iestāde atbilstoši kompetencei lemj par piemērotākajām informācijas iegūšanas iespējām, ja iestādes rīcībā nav pieprasītās informācijas. Atbildīgā iestāde vai tirgus uzraudzības iestāde var pieprasīt no Latvijas Republikā reģistrēta pakalpojumu sniedzēja informāciju, kas nepieciešama uzraudzības un informācijas apmaiņas nodrošināšanai, ja šī informācija nav citas atbildīgās iestādes vai uzraudzības iestādes rīcībā.

21

19. Pēc dalībvalsts atbildīgās iestādes vai tirgus uzraudzības iestādes informācijas pieprasījuma saņemšanas atbildīgā iestāde vai tirgus uzraudzības iestāde sniedz informāciju pieprasījumā norādītajā termiņā. Ja tas nav iespējams, ievēro regulas Nr. [1024/2012](http://eur-lex.europa.eu/eli/reg/2012/1024?locale=LV) 7. panta 1. punktā noteikto termiņu.

22

20. Ja informāciju nav iespējams sniegt pieprasījumā norādītajā termiņā, atbildīgā iestāde vai tirgus uzraudzības iestāde triju darbdienu laikā pēc dalībvalsts informācijas pieprasījuma saņemšanas ziņo attiecīgās dalībvalsts atbildīgajai iestādei vai tirgus uzraudzības iestādei par grūtībām, kas rodas atbildes sagatavošanā un sniegšanā, un vienojas par citu informācijas sniegšanas termiņu.

23

21. Atbildīgā iestāde vai tirgus uzraudzības iestāde septiņu dienu laikā pēc informācijas pieprasījuma atbildes saņemšanas no citas dalībvalsts atbildīgās iestādes vai tirgus uzraudzības iestādes pieņem atbildi uz informācijas pieprasījumu vai pieprasa papildu informāciju.

24

22. Ja atbildīgā iestāde vai tirgus uzraudzības iestāde 30 dienu laikā nav saņēmusi atbildi uz informācijas pieprasījumu vai ziņojumu par informācijas sniegšanas grūtībām, tā informē savu IMI sistēmas piekļuves pārvaldnieku vai, ja tāda nav, nacionālo IMI sistēmas koordinatoru, kas iestādi reģistrējis IMI sistēmā.

25

23. IMI sistēmas piekļuves pārvaldnieks vienas darbdienas laikā pēc šo noteikumu [24.punktā](http://m.likumi.lv/doc.php?id=217943#p24) minētās informācijas saņemšanas to pārsūta nacionālajam IMI sistēmas koordinatoram.

26

24. Atbildīgā iestāde un tirgus uzraudzības iestāde regulāri atjauno savas iestādes datus IMI sistēmā, nodrošinot, ka informācija ir precīza un patiesa.

27

25. Lai uzlabotu IMI sistēmas mašīntulkojuma kvalitāti, informācijas apriti brīvā teksta formā atbildīgās iestādes un tirgus uzraudzības iestādes veido pēc iespējas precīzāk, ar vienkāršiem, īsiem teikumiem.

28

**IV. Brīdinājuma informācijas apmaiņa**

26. Tirgus uzraudzības iestāde pirms šo noteikumu 12.1. un 12.2.apakšpunktā minētās brīdinājuma informācijas apmaiņas ņem vērā, vai ir spēkā šādi brīdinājuma informācijas izsūtīšanas nosacījumi:

26.1. jebkāda rīcība vai konkrētas darbības, kas varētu radīt nopietnu kaitējumu cilvēka veselībai, drošumam vai videi, ir saistītas ar noteiktu pakalpojumu un pakalpojuma sniedzēja rīcību;

26.2. noteiktais pakalpojums ir pakalpojums atbilstoši [Brīvas pakalpojumu sniegšanas likumam](http://m.likumi.lv/ta/id/208269-brivas-pakalpojumu-sniegsanas-likums);

26.3. pastāv kaitējuma draudi cilvēka veselībai, drošumam vai videi;

26.4. pastāv cēloņsakarība starp sniegto pakalpojumu un iespējamo kaitējumu;

26.5. joprojām pastāv vai var rasties konkrēts kaitējums;

26.6. pastāv kaitējuma iespējamība citās dalībvalstīs.

29

27. Ja ir spēkā visi šo noteikumu [26. punktā](http://m.likumi.lv/doc.php?id=217943#p28) minētie nosacījumi, tirgus uzraudzības iestāde sagatavo brīdinājuma informāciju un IMI sistēmā to nosūta nacionālajam IMI sistēmas koordinatoram apstiprināšanai.

30

28. Nacionālais IMI sistēmas koordinators, saņemot šo noteikumu [27. punktā](http://m.likumi.lv/doc.php?id=217943#p29) minēto informāciju, triju darbdienu laikā atkārtoti pārbauda, vai ir spēkā šo noteikumu [26. punktā](http://m.likumi.lv/doc.php?id=217943#p28) minētie brīdinājuma informācijas izsūtīšanas nosacījumi, un izsūta brīdinājuma informāciju citām dalībvalstīm un Eiropas Komisijai.

31

29. No dalībvalstīm izsūtīto brīdinājuma informāciju saņem nacionālais IMI sistēmas koordinators, kas vienas darbdienas laikā IMI sistēmā apstiprina saņemto informāciju un pārsūta to tirgus uzraudzības iestādēm, kuras ir brīdinājuma informācijas koordinatori.

32

30. Tiklīdz tirgus uzraudzības iestādei kļūst zināmas informācijas apmaiņā iesaistītās informācijas neprecizitātes, tā brīdinājuma informācijas apmaiņas ietvaros veic visas nepieciešamās darbības informācijas precizēšanai vai labošanai.

33

31. Lai brīdinājuma informācijas apmaiņā ietvertā informācija būtu pēc iespējas pilnīgāka, tirgus uzraudzības iestāde nosūta un pieprasa papildu informāciju no citas dalībvalsts atbildīgās iestādes vai tirgus uzraudzības iestādes.

32. Institūcijas, kas veic sertificēšanu, un institūcijas, kas izsniedz profesionālās kvalifikācijas atzīšanas apliecības reglamentētajās profesijās, sniedz datus par personām ar profesionālo kvalifikāciju reglamentētajā profesijā, kurām Latvijas Republikā ierobežotas vai liegtas tiesības veikt profesionālo darbību Ministru kabineta 2006. gada 6. jūnija noteikumu Nr. 460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” 1. pielikuma 24., 26., 27., 36., 37., 38., 39., 40., 41., 42., 43., 44., 45., 46., 47., 48., 49., 50., 51., 52., 53., 54., 55., 56., 57., 58., 62., 63., 65., 66., 68., 69. punktā un 2. un 3. pielikumā minētajā reglamentētajā profesijā, aizpildot un nosūtot Akadēmiskās informācijas centram veidlapu (pielikums) triju dienu laikā pēc lēmuma, ar kuru personai Latvijas Republikā tiek liegtas vai ierobežotas tiesības veikt profesionālo darbību reglamentētajā profesijā, spēkā stāšanās dienas.

33. Akadēmiskās informācijas centrs no Sodu reģistra tiešsaistes datu pārraides režīmā pieprasa un saņem šādas ziņas par šo noteikumu 32. punktā minētajām personām noteikto profesionālās darbības tiesību ierobežojumu vai liegumu kontroli:

33.1. personas identitāte – vārds, uzvārds, dzimšanas datums un vieta;

33.2. reglamentētā profesija (ja zināma);

33.3. institūcija, kas pieņēmusi lēmumu;

33.4. lieguma vai ierobežojuma veikt profesionālo darbību termiņš.

34. Akadēmiskās informācijas centram, apstrādājot IMI sistēmā saņemto un nosūtāmo informāciju par personām ar profesionālo kvalifikāciju, kurām liegtas vai ierobežotas tiesības veikt profesionālo darbību, ir šādi pienākumi:

34.1. saņemot ziņas par šo noteikumu 32.un 33. punktā minētajām personām, nekavējoties brīdināt IMI sistēmā par to citas dalībvalstis, brīdinājumā norādot šādu informāciju:

34.1.1. personas identitāte – vārds, uzvārds, dzimšanas datums un vieta;

34.1.2. reglamentētā profesija;

34.1.3. institūcija, kas pieņēmusi lēmumu;

34.1.4. lieguma vai ierobežojuma veikt profesionālo darbību apjoms (ja zināms);

34.1.5. lieguma vai ierobežojuma veikt profesionālo darbību termiņš;

34.2. trīs dienu laikā no lēmuma pieņemšanas dienas rakstiski informēt personu, par kuru nosūtīts šo noteikumu 34.1. apakšpunktā minētais brīdinājums:

34.2.1. par viņas tiesībām uz tiesiskās aizsardzības līdzekļiem, tai skaitā tiesībām apstrīdēt brīdinājumu;

34.2.2. par šo noteikumu 34.3. un 34.4. apakšpunktā minētajām izmaiņām brīdinājumā;

34.3. trīs dienu laikā aktualizēt brīdinājuma saturu IMI sistēmā, ja ir saņemta informācija par izmaiņām nolēmumā, ar kuru personai Latvijas Republikā tiek liegtas vai ierobežotas tiesības veikt profesionālo darbību reglamentētajā profesijā;

34.4. trīs dienu laikā nosūtīt informāciju IMI sistēmā un brīdinājumu dzēst, ja beidzies liegums vai ierobežojums veikt profesionālo darbību vai lēmums ir atsaukts;

34.5. saņemot IMI sistēmā informāciju par personām ar profesionālo kvalifikāciju, kurām citā dalībvalstī ierobežotas vai liegtas tiesības veikt profesionālo darbību reglamentētajā profesijā, nekavējoties IMI sistēmā par to brīdināt institūcijas, kas izsniedz profesionālās kvalifikācijas atzīšanas apliecības reglamentētajās profesijās.

34

**V. Informācijas apmaiņa, ja tiek ierobežota pakalpojumu sniegšana**

35. Ja tiek ierobežota [Brīvas pakalpojumu sniegšanas likumā](http://m.likumi.lv/ta/id/208269-brivas-pakalpojumu-sniegsanas-likums) minēto pakalpojumu sniegšana, atbildīgā iestāde vai tirgus uzraudzības iestāde, izmantojot IMI sistēmu, lūdz dalībvalsti, kurā pakalpojumu sniedzējs reģistrēts kā saimnieciskās darbības veicējs, veikt visus nepieciešamos pasākumus, lai nodrošinātu nepieciešamo informāciju precīzai lietas apstākļu izvērtēšanai.

35

36. Ja tiek ierobežota pakalpojumu sniegšana, atbildīgā iestāde vai tirgus uzraudzības iestāde, saņemot informācijas pieprasījumu, noskaidro, vai pakalpojumu sniedzējs ievēro normatīvajos aktos noteiktās prasības, un pārbauda dalībvalsts sniegtos faktus.

36

37. Atbildīgā iestāde vai tirgus uzraudzības iestāde pēc šo noteikumu [35.punktā](http://m.likumi.lv/doc.php?id=217943#p35) minētajām darbībām informē citas dalībvalsts atbildīgo iestādi vai tirgus uzraudzības iestādi par īstenotajām vai paredzētajām darbībām vai par iemesliem, kāpēc tā nav veikusi nekādas darbības no dalībvalsts saņemtās lietas ietvaros.

37

38. Pēc šo noteikumu [37. punktā](http://m.likumi.lv/doc.php?id=217943#p36) minētās informācijas saņemšanas no dalībvalsts, kurā pakalpojumu sniedzējs reģistrēts kā saimnieciskās darbības veicējs, atbildīgā iestāde vai tirgus uzraudzības iestāde paziņo Eiropas Komisijai un dalībvalstij par iecerētajām darbībām lietas turpmākai risināšanai, pamatojot:

38.1. kāpēc dalībvalsts veiktie vai plānotie pasākumi ir nepiemēroti;

38.2. kāpēc atbildīgās iestādes vai tirgus uzraudzības iestādes plānotie pasākumi atbilst [Brīvas pakalpojumu sniegšanas likumā](http://m.likumi.lv/ta/id/208269-brivas-pakalpojumu-sniegsanas-likums) noteiktajiem pakalpojumu sniegšanas ierobežojumu vispārīgajiem nosacījumiem.

38

39. Atbildīgā iestāde vai tirgus uzraudzības iestāde šo noteikumu [38.punktā](http://m.likumi.lv/doc.php?id=217943#p37) minētās iecerētās darbības nedrīkst veikt 15 darbdienas pēc šo darbību paziņošanas Eiropas Komisijai un dalībvalstij.

39

40440. Atbildīgā iestāde vai tirgus uzraudzības iestāde drīkst neievērot šo noteikumu [35.](http://m.likumi.lv/doc.php?id=217943#p34), [36.](http://m.likumi.lv/doc.php?id=217943#p35), [37.](http://m.likumi.lv/doc.php?id=217943#p36), [38.](http://m.likumi.lv/doc.php?id=217943#p37) un [39. punktā](http://m.likumi.lv/doc.php?id=217943#p38) minētos nosacījumus, ja ir nepieciešama tūlītēja rīcība, jo pakalpojumu sniedzējs nopietni apdraud īpašuma drošību, cilvēka veselību, drošumu vai vidi.

40

41. Atbildīgā iestāde vai tirgus uzraudzības iestāde informē Eiropas Komisiju un dalībvalsti, kurā pakalpojumu sniedzējs reģistrēts kā saimnieciskās darbības veicējs, par pasākumiem, kas veikti vai kurus plānots veikt, ievērojot šo noteikumu [40. punktā](http://m.likumi.lv/doc.php?id=217943#p39) minētos nosacījumus un pamatojot tūlītējas rīcības nepieciešamību.

41

42. Atbildīgā iestāde vai tirgus uzraudzības iestāde par šo noteikumu [37.](http://m.likumi.lv/doc.php?id=217943#p36), [38.](http://m.likumi.lv/doc.php?id=217943#p37) un [40. punktā](http://m.likumi.lv/doc.php?id=217943#p39) minētajām darbībām papildus informē nacionālo IMI sistēmas koordinatoru.

42

**VI. Paziņošana par tehnisko noteikumu projektiem pakalpojumu jomā**

43. Atbildīgā iestāde nodrošina, lai IMI sistēmā tiktu reģistrēta atbildīgā kontaktpersona, kas paziņo par tehnisko noteikumu projektiem pakalpojumu jomā. Atbildīgo kontaktpersonu IMI sistēmā reģistrē nacionālais IMI sistēmas koordinators vai IMI sistēmas piekļuves pārvaldnieks.

43

44. Atbildīgā iestāde, izmantojot IMI sistēmā pieejamo paziņošanas procedūru, paziņo Eiropas Komisijai par tehnisko noteikumu projektiem pakalpojumu jomā, ja šie noteikumi paredz šādas prasības, ieskaitot prasības pakalpojumam vai pakalpojuma sniedzējam:

44.1. pakalpojuma sniegšanas kvantitatīvos vai teritoriālos ierobežojumus (piemēram, maksimāli pieļaujamais pakalpojumu sniedzēju skaits apdzīvotā vietā atkarībā no iedzīvotāju skaita, minimālais ģeogrāfiskais attālums vai novietojums starp pakalpojumu sniedzējiem konkrētā apdzīvotā vietā);

44.2. pakalpojuma sniedzēja pienākumu izvēlēties noteiktu saimnieciskās darbības formu;

[44.3](http://m.likumi.lv/doc.php?id=217943#n43.3). kārtību, kādā tiek pārvaldītas kapitāla daļas valsts un pašvaldību kapitālsabiedrībās vai privātās kapitālsabiedrībās;

44.4. ja konkrētu pakalpojumu var sniegt vai piedāvāt tikai noteikti pakalpojumu sniedzēji vai to grupa, vai personas, kas darbojas konkrētā profesijā, specialitātē vai amatā;

44.5. aizliegumu izveidot vairāk nekā vienu uzņēmumu vienas valsts teritorijā;

44.6. prasības par minimālo darbinieku skaitu;

44.7. fiksētos minimālos un (vai) maksimālos pakalpojumu tarifus;

44.8. pienākumu nodrošināt konkrēta pakalpojuma piedāvājumu vai tā pieejamību kopā ar citu pakalpojumu vai pakalpojumu apvienojumu.

44

45. Atbildīgā iestāde par tehnisko noteikumu projektu pakalpojumu jomā paziņo Eiropas Komisijai un citām dalībvalstīm pēc saskaņošanas ar iesaistītajām institūcijām tādā redakcijā, kas sagatavota iesniegšanai Ministru kabinetā. Pašvaldības dome saistošos noteikumus paziņo Eiropas Komisijai un citām dalībvalstīm tādā redakcijā, kādā saistošie noteikumi ir sagatavoti pēc Brīvas pakalpojumu sniegšanas likumā noteiktās saskaņošanas ar Ekonomikas ministriju un Likuma par pašvaldībām noteiktā atzinuma saņemšanas no Vides aizsardzības un reģionālās attīstības ministrijas.

45

46. Paziņošana par tehniskajiem noteikumiem pakalpojumu jomā neaptur to spēkā stāšanos.

46

47. Par tehnisko noteikumu projektu pakalpojumu jomā nav jāpaziņo IMI sistēmā, ja tas vienlaikus ir tehnisko noteikumu projekts preču jomā un par to ir paziņots Tehnisko noteikumu informācijas sistēmā (TRIS).

47

48. Atbildīgajām iestādēm ir tiesības komentēt citu dalībvalstu tehnisko noteikumu projektus pakalpojumu jomā, par kuriem paziņots, izmantojot IMI sistēmā pieejamo paziņošanas procedūru.

49. Eiropas Komisijas un citu dalībvalstu sniegtos komentārus par atbildīgās iestādes sagatavoto tehnisko noteikumu projektu pakalpojumu jomā atbildīgā iestāde pēc iespējas ņem vērā turpmākajā tehnisko noteikumu projekta izstrādes procesā.

50. Atbildīgā iestāde uz saņemtajiem komentāriem atbildi sniedz viena mēneša laikā, izmantojot IMI sistēmu.

**VII. Kārtība, kādā IMI sistēmā nodrošina ar Eiropas profesionālās kartes pieteikumu saņemšanu un pretendenta personiskās lietas vešanu saistīto informāciju, tās apstrādi un tālāku virzību, un kādā izdod un anulē Eiropas profesionālo karti**

51. Eiropas profesionālās kartes pieteikumu pretendents iesniedz, regulas Nr.2015/983 3. un 4.pantā noteiktajā kārtībā izveidojot personisko lietu šo noteikumu 6.punktā norādītajā tīmekļa vietnē un augšupielādējot Eiropas profesionālās kartes izdošanai nepieciešamos dokumentus saskaņā ar IMI sistēmā norādītajām prasībām atbilstošajai reglamentētajai profesijai, vai vēršoties ar rakstveida vai mutvārdu iesniegumu Akadēmiskās informācijas centrā un pēc Akadēmiskās informācijas centra pieprasījuma tam pievieno dokumentu apliecinātus tulkojumus latviešu valodā saskaņā ar normatīvajiem aktiem par kārtību, kādā apliecināmi dokumentu tulkojumi valsts valodā. Eiropas profesionālās kartes mutvārdu iesniegumu Akadēmiskais informācijas centrs noformē rakstveidā un pretendents to paraksta.

52. Pretendentam vai personai, kurai ir izdota Eiropas profesionālā karte, ir tiesības pieprasīt jebkurā laikā un bez maksas veikt izmaiņas šo noteikumu 53.1. apakšpunktā nosaukto dokumentu kopā, kas pievienota Eiropas profesionālās kartes pieteikumam, kā arī lūgt anulēt Eiropas profesionālās karti vai apturēt tās derīgumu, paziņojot par to IMI sistēmā Akadēmiskās informācijas centram.

53. Akadēmiskās informācijas centram, IMI sistēmā nodrošinot ar Eiropas profesionālās kartes pieteikumu saņemšanu un ar pretendenta personiskās lietas vešanu saistīto informāciju, tās apstrādi un tālāku virzību, ir šādi pienākumi:

53.1. ievadīt IMI sistēmā:

53.1.1. informāciju par samaksu par Eiropas profesionālās kartes pieteikumu apstrādi saskaņā ar Akadēmiskās informācijas centra maksas pakalpojumu cenrādi;

53.1.2. iesniedzamo Eiropas profesionālās kartes pieteikumam pievienojamo dokumentu oriģinālu elektronisko kopiju paraugus atbilstoši normatīvajos aktos noteiktajām prasībām profesionālās kvalifikācijas atzīšanai pastāvīgai profesionālai darbībai vai īslaicīgu profesionālo pakalpojumu sniegšanai Latvijas Republikā reglamentētā profesijā, kā arī iesniedzamo dokumentu sarakstus atbilstoši pieteikuma veidam:

53.1.2.1. regulas Nr.2015/983 II pielikuma A daļas 1.punktā noteiktos dokumentus Eiropas profesionālās kartes izdošanai pastāvīgas profesionālās darbības veikšanai māsas un farmaceita profesijās, kurās piemēro speciālo profesionālās kvalifikācijas atzīšanas sistēmu, saskaņā ar normatīvajos aktos noteikto kārtību profesionālās kvalifikācijas atzīšanai pastāvīgai profesionālajai darbībai Latvijas Republikā;

53.1.2.2. regulas Nr.2015/983 II pielikuma A daļas 2.punktā noteiktos dokumentus Eiropas profesionālās kartes izdošanai pastāvīgas profesionālās darbības veikšanai fizioterapeita profesijā, kurā piemēro vispārējo profesionālās kvalifikācijas atzīšanas sistēmu, saskaņā ar normatīvajos aktos noteikto kārtību profesionālās kvalifikācijas atzīšanai pastāvīgai profesionālajai darbībai Latvijas Republikā;

53.1.2.3. regulas Nr.2015/983 II pielikuma B daļā noteiktos dokumentus Eiropas profesionālās kartes izdošanai īslaicīgu profesionālo pakalpojumu sniegšanai saskaņā ar normatīvajos aktos noteikto kārtību īslaicīgu profesionālo pakalpojumu sniegšanai Latvijas Republikā reglamentētā profesijā;

53.2. desmit dienu laikā pēc šo noteikumu 52. punktā minēto ziņu saņemšanas aktualizēt, tajā skaitā dzēst vairs nevajadzīgo informāciju, personas personisko lietu IMI sistēmā, ja persona ir veikusi izmaiņas vai paplašinājumu savā Eiropas profesionālās kartes pieteikumā, un nosūtīt aktualizēto Eiropas profesionālo karti attiecīgās uzņemošās valsts kompetentajai institūcijai;

53.3. trīs darba dienu laikā aktualizēt personas, kurai izdota Eiropas profesionālā karte, personisko lietu IMI sistēmā, ja ir saņemtas ziņas par šai personai noteikto liegumu vai ierobežojumu veikt profesionālo darbību, sniedzot šādu informāciju:

53.3.1. personas identitāte – vārds, uzvārds, dzimšanas datums un vieta;

53.3.2. informācija par institūciju, kas pieņēmusi lēmumu liegt vai ierobežot personas tiesības strādāt reglamentētajā profesijā;

53.3.3. lieguma vai ierobežojuma veikt profesionālo darbību apjoms (ja zināms);

53.3.4. lieguma vai ierobežojuma veikt profesionālo darbību termiņš;

53.4. trīs darba dienu laikā informēt personu, kurai izdota Eiropas profesionālā karte, un kompetentās iestādes, kurām ir pieeja konkrētajai personiskajai lietai, par šīs personas personiskās lietas IMI sistēmā saturu pēc šīs personas pieprasījuma vai šo noteikumu 53.2. apakšpunktā minētajā gadījumā;

 53.5. saņemot šo noteikumu 52. punktā minēto pieteikumu par personiskās lietas IMI sistēmā dzēšanu no personas, kurai izdota Eiropas profesionālā karte pastāvīgu profesionālo darbību vai īslaicīgu profesionālo pakalpojumu sniegšanai Latvijas Republikā māsas, fizioterapeita vai farmaceita profesijā, informēt attiecīgai profesijai atbilstošās institūcijas, kas izsniedz profesionālās kvalifikācijas atzīšanas apliecības reglamentētajās profesijās, par to, ka tām jāizsniedz šai personai profesionālās kvalifikācijas atzīšanas apliecība;

53.6. saņemot šo noteikumu 51. punktā minēto Eiropas profesionālās kartes mutvārdu vai rakstveida pieteikumu, trīs darbdienu laikā pēc pieteikuma saņemšanas pretendenta vārdā iesniegt Eiropas profesionālās kartes pieteikumu IMI sistēmā;

53.7. saņemot personas datus no šo noteikumu 54.2.1., 61.2.1., 61.2.2. apakšpunktā minētajiem reģistriem, tos izmantot tikai skatīšanās režīmā, neuzkrāt un apstrādāt saskaņā ar Fizisko personu datu aizsardzības likuma prasībām.

54. Saņemot pieteikumu no pretendenta, kas izglītību un profesionālo kvalifikāciju ieguvis Latvijas Republikā, kā arī no pretendenta, kam ir tiesības strādāt reglamentētajā profesijā Latvijā, un kas pretendē uz īslaicīgu profesionālo pakalpojumu sniegšanu citā dalībvalstī nekustamo īpašumu aģenta vai kalnu gida reglamentētajā profesijā, Akadēmiskās informācijas centrs:

54.1. vienas nedēļas laikā apstiprina pieteikuma saņemšanu, pārbauda iesniegto dokumentu kopas pilnīgumu un atbilstību pretendenta pieteikumā norādītās uzņemošās valsts noteiktajām un IMI sistēmā publicētajām prasībām attiecībā uz iesniedzamajiem dokumentiem Eiropas profesionālās kartes izdošanai atbilstošajā reglamentētajā profesijā, nepieciešamības gadījumā pieprasa pretendentam iesniegt trūkstošos dokumentus un informē pretendentu par samaksu;

54.2. trīs nedēļu laikā pēc šo noteikumu 54.1. apakšpunktā minētā termiņa vai minēto trūkstošo dokumentu saņemšanas, ja tādi tika pieprasīti:

54.2.1. pārbauda un apliecina pretendenta iesniegto dokumentu autentiskumu un derīgumu, kā arī pārbauda Iedzīvotāju reģistrā ziņas par pretendenta iesniegto personu apliecinošo dokumentu un ziņas par pretendenta dzimšanas vietu, ja personu apliecinošajā dokumentā dzimšanas vieta nav norādīta, ievērojot Iedzīvotāju reģistra likuma 10.panta pirmās daļas 6. un 11.punktā noteikto;

54.2.2. pieņem vienu no šādiem lēmumiem:

54.2.2.1. izdot Eiropas profesionālo karti un nosūtīt pretendentam un uzņemošās valsts kompetentajai iestādei;

54.2.2.2. atteikt izdot Eiropas profesionālo karti, ja pretendenta iesniegtie dokumenti neapliecina pretendenta izglītības un profesionālās kvalifikācijas atbilstību uzņemošās valsts noteiktajām prasībām profesionālās kvalifikācijas iegūšanai attiecīgajā reglamentētajā profesijā, kas publicētas IMI sistēmā;

54.2.2.3. pagarināt Eiropas profesionālās kartes derīguma termiņu.

55. Saņemot pieteikumu no pretendenta, kas izglītību un profesionālo kvalifikāciju ieguvis citā dalībvalstī un pretendē uz pastāvīgu profesionālo darbību vai īslaicīgu profesionālo pakalpojumu sniegšanu Latvijas Republikā māsas, fizioterapeita vai farmaceita profesijā, Akadēmiskās informācijas centrs:

55.1. vienas nedēļas laikā pārbauda visas dokumentu kopas pilnīgumu un atbilstību šo noteikumu 53.1.2.apakšpunktā noteiktajām prasībām, nepieciešamības gadījumā pieprasa pretendenta mītnes valsts kompetentajai iestādei un pretendentam iesniegt trūkstošos dokumentus un atbilstoši regulas Nr.2015/983 9.pantā noteiktajam informē pretendentu par samaksu;

55.2. pēc šo noteikumu 55.1. apakšpunktā minētās pārbaudes veikšanas nosūta pretendenta pieteikumu atzinuma sniegšanai institūcijām, kas izsniedz profesionālās kvalifikācijas atzīšanas apliecības māsas, farmaceita un fizioterapeita profesijā;

55.3. viena mēneša laikā no šā apakšpunkta ievaddaļā minētā pretendenta pieteikuma saņemšanas pieņem vienu no šādiem lēmumiem:

55.3.1. izdot Eiropas profesionālo karti;

55.3.2. atteikt izdot Eiropas profesionālo karti, ja pretendenta iesniegtie dokumenti neapliecina pretendenta izglītības un profesionālās kvalifikācijas atbilstību likumā „Par reglamentētajām profesijām un profesionālās kvalifikācijas atzīšanu” noteiktajām prasībām profesionālās kvalifikācijas iegūšanai attiecīgajā reglamentētajā profesijā;

55.3.3. piemērot papildu prasības attiecībā uz pretendenta profesionālās kvalifikācijas atzīšanu, iekļaujot informāciju par papildu prasību saturu, ja pretendenta iesniegtie dokumenti apliecina pretendenta izglītības un profesionālās kvalifikācijas daļēju atbilstību likumā „Par reglamentētajām profesijām un profesionālās kvalifikācijas atzīšanu” noteiktajām prasībām profesionālās kvalifikācijas iegūšanai attiecīgajā reglamentētajā profesijā;

55.3.4. pagarināt Eiropas profesionālās kartes derīguma termiņu īslaicīgu profesionālo pakalpojumu sniegšanai;

55.4. sniedz informāciju par Akadēmiskā informācijas centra izdoto Eiropas profesionālo karšu autentiskumu un derīgumu pēc darba devēju, klientu, pacientu, institūciju un citu ieinteresēto personu pieprasījuma.

56. Izdoto Eiropas profesionālo karti Akadēmiskās informācijas centrs nekavējoties anulē šādos gadījumos, ja:

56.1. konstatēti normatīvo aktu vai profesionālās darbības noteikumu pārkāpumi;

56.2. saņemts personas, kurai izdota Eiropas profesionālā karte, iesniegums Eiropas profesionālās kartes anulēšanai personiskajā lietā IMI sistēmā;

57. Akadēmiskās informācijas centram ir šādas tiesības:

57.1. saskaņā ar regulas Nr.2015/983 7. panta 2. punktu atteikties apstrādāt Eiropas profesionālās kartes pieteikumu, kas saņemts no personas, kura profesionālo kvalifikāciju nav ieguvusi Latvijas Republikā un kuras profesionālā kvalifikācija nav atzīta Latvijas Republikā;

57.2. atteikt izdot Eiropas profesionālo karti pretendentam, kas izglītību un profesionālo kvalifikāciju ieguvis Latvijas Republikā un pretendē uz īslaicīgu profesionālo pakalpojumu sniegšanu citā dalībvalstī nekustamā īpašuma aģenta vai kalnu gida reglamentētajā profesijā, ja noteiktajā termiņā nav iesniegti šo noteikumu 54.1. apakšpunktā minētie dokumenti, vai nav iespējams pārliecināties par to autentiskumu, atteikumu argumentēti pamatojot;

57.3. atteikt izdot Eiropas profesionālo karti pretendentam, kas izglītību un profesionālo kvalifikāciju ieguvis citā dalībvalstī un pretendē uz pastāvīgu profesionālo darbību vai īslaicīgu profesionālo pakalpojumu sniegšanu Latvijas Republikā māsas, fizioterapeita vai farmaceita profesijā, ja noteiktajā termiņā nav iesniegti šo noteikumu 55.1. apakšpunktā minētie dokumenti, atteikumu argumentēti pamatojot;

57.4.pagarināt par vienu mēnesi un divas reizes par divām nedēļām šo noteikumu 55.3. apakšpunktā minēto lēmuma par Eiropas profesionālās kartes izdošanu fizioterapeita profesijā pieņemšanas termiņu un divas reizes par divām nedēļām lēmuma par Eiropas profesionālās kartes izdošanu māsas vai farmaceita profesijā pieņemšanas termiņu, šajā laikā iekļaujot šo noteikumu 59. punktā minēto termiņa pagarinājumu, ja tāds ir un ja objektīvu iemeslu dēļ to nav iespējams ievērot;

57.5. ja šo noteikumu 55.2. apakšpunktā minētās institūcijas divu nedēļu laikā nav sniegušas šo noteikumu 58.1. apakšpunktā minēto atzinumu par Eiropas profesionālās kartes pieteikumu vai argumentēti lūgušas pagarināt atzinuma sniegšanas termiņu šo noteikumu 59. punktā noteiktā kārtībā, uzskatīt, ka tās ir izteikušas priekšlikumu izdot Eiropas profesionālo karti.

58. Institūcijām, kas izsniedz profesionālās kvalifikācijas apliecības māsas, farmaceita un fizioterapeita profesijā, ir šādi pienākumi:

58.1. divu nedēļu laikā pēc šo noteikumu 55.2.apakšpunktā minētā Eiropas profesionālās kartes pieteikuma saņemšanas to izvērtēt un sniegt Akadēmiskās informācijas centram motivētu atzinumu, izsakot vienu no šādiem priekšlikumiem:

58.1.1. izdot Eiropas profesionālo karti;

58.1.2. atteikt izdot Eiropas profesionālo karti, ja pretendenta iesniegtie dokumenti neapliecina pretendenta izglītības un profesionālās kvalifikācijas atbilstību likumā „Par reglamentētajām profesijām un profesionālās kvalifikācijas atzīšanu” noteiktajām prasībām profesionālās kvalifikācijas iegūšanai attiecīgajā reglamentētajā profesijā;

58.1.3. piemērot papildu prasības attiecībā uz pretendenta profesionālās kvalifikācijas atzīšanu, iekļaujot informāciju par papildu prasību saturu, ja pretendenta iesniegtie dokumenti apliecina pretendenta izglītības un profesionālās kvalifikācijas daļēju atbilstību likumā „Par reglamentētajām profesijām un profesionālās kvalifikācijas atzīšanu” noteiktajām prasībām profesionālās kvalifikācijas iegūšanai attiecīgajā reglamentētajā profesijā;

58.1.4. pagarināt Eiropas profesionālās kartes derīguma termiņu īslaicīgu profesionālo pakalpojumu sniegšanai;

58.2. šo noteikumu 58.1.3.apakšpunktā noteiktajā gadījumā informēt Akadēmiskās informācijas centru par papildu prasību izpildi;

58.3. pēc Akadēmiskā informācijas centra pieprasījuma apliecināt savu izsniegto dokumentu autentiskumu;

58.4. trīs darbdienu laikā pēc šo noteikumu 53.5.apakšpunktā minētās informācijas saņemšanas no Akadēmiskās informācijas centra, bez maksas izsniegt personai profesionālās kvalifikācijas atzīšanas apliecību.

59. Institūcijām, kas izsniedz profesionālās kvalifikācijas apliecības māsas, farmaceita un fizioterapeita profesijā, ir tiesības šo noteikumu 58.1.apakšpunktā minētā atzinuma par Eiropas profesionālās kartes pieteikumu sniegšanas termiņu pagarināt divas reizes uz laiku ne ilgāku par divām nedēļām pirmajā reizē un uz laiku ne ilgāku par 10 dienām otrajā reizē, ja objektīvu iemeslu dēļ to nav iespējams ievērot un informējot par termiņa pagarinājuma iemesliem Akadēmiskās informācijas centru.

60. Šo noteikumu 54.2.2. un 55.3.apakšpunktā minētos lēmumus, var pārsūdzēt tiesā Administratīvā procesa likumā noteiktajā kārtībā.

**VIII. Kārtība, kādā IMI sistēmā pieņem, izskata un nosūta uzņemošās valsts kompetentajām institūcijām to personu pieteikumus, kuras izglītību un profesionālo kvalifikāciju ieguvušas Latvijas Republikā un pretendē uz Eiropas profesionālās kartes saņemšanu citās dalībvalstīs**

61. Saņemot pieteikumu no pretendenta, kas izglītību un profesionālo kvalifikāciju ieguvis Latvijas Republikā, kā arī no pretendenta, kam ir tiesības strādāt reglamentētajā profesijā Latvijā, un kas pretendē uz pastāvīgu profesionālo darbību vai īslaicīgu profesionālo pakalpojumu sniegšanu māsas, fizioterapeita vai farmaceita profesijā, vai pastāvīgu profesionālo darbību nekustamo īpašumu aģenta vai kalnu gida profesijā citā dalībvalstī, Akadēmiskās informācijas centrs:

61.1. vienas nedēļas laikā apstiprina pieteikuma saņemšanu, pārbauda iesniegto dokumentu kopas pilnīgumu un atbilstību pretendenta pieteikumā norādītās uzņemošās valsts noteiktajām un IMI sistēmā publicētajām prasībām attiecībā uz iesniedzamajiem dokumentiem Eiropas profesionālās kartes izdošanai atbilstošajā reglamentētajā profesijā, nepieciešamības gadījumā pieprasa pretendentam iesniegt trūkstošos dokumentus un informē pretendentu par samaksu;

61.2. viena mēneša laikā pēc šo noteikumu 62.1.apakšpunktā minētā termiņa vai pēc trūkstošo dokumentu saņemšanas, ja tādi tika pieprasīti, Eiropas profesionālās kartes pieteikumus, nosūta uzņemošās valsts kompetentajai iestādei, pirms tam pārbaudot un apliecinot pretendenta iesniegto dokumentu autentiskumu un derīgumu šādā kārtībā:

61.2.1. profesionālo kvalifikāciju apliecinošo dokumentu autentiskumu, izmantojot Ārstniecības personu un ārstniecības atbalsta personu reģistru māsas un fizioterapeita profesijā un Farmaceitu un farmaceitu asistentu reģistru farmaceita profesijā, un salīdzinot ar šo reģistru datiem pretendenta augšupielādēto dokumentu norādītos numurus, izdošanas datumus un izdevējiestādes;

61.2.2. Iedzīvotāju reģistrā ziņas par pretendenta iesniegto personu apliecinošo dokumentu un ziņas par pretendenta dzimšanas vietu, ja personu apliecinošajā dokumentā dzimšanas vieta nav norādīta, ievērojot Iedzīvotāju reģistra likuma 10.panta pirmās daļas 6. un 11.punktā noteikto;

61.2.3. dokumentu, kas apliecina pretendenta tiesības praktizēt reglamentētajā profesijā un pierāda iegūto profesionālo pieredzi, autentiskumu saskaņā ar reglamentētajai profesijai atbilstošās sertificējošās institūcijas vai institūcijas, kas izsniedz profesionālās kvalifikācijas atzīšanas apliecības reglamentētajās profesijās sniegto informāciju;

61.3. nekavējoties atbild uz informācijas pieprasījumiem, kas IMI sistēmā saņemti no uzņemošo valstu kompetentajām iestādēm, uz kurām nosūtīti šo noteikumu 61.2. apakšpunktā minētie Eiropas profesionālās kartes pieteikumi.

62. Akadēmiskās informācijas centram ir tiesības:

62.1.saskaņā ar regulas Nr.2015/983 7. panta 2. punktu atteikties apstrādāt Eiropas profesionālās kartes pieteikumu, kas saņemts no personas, kura profesionālo kvalifikāciju nav ieguvusi Latvijas Republikā un kuras profesionālā kvalifikācija nav atzīta Latvijas Republikā.

62.2. ja nav saņemta informācija no šo noteikumu 61.2.1. apakšpunktā norādītajiem reģistriem, pieprasīt pretendentam vienas nedēļas laikā iesniegt izglītību un profesionālo kvalifikāciju apliecinošu dokumentu oriģinālus vai to izdevējiestāžu apliecinātas kopijas.

63. Šo noteikumu 61.2.1. apakšpunktā minēto reģistru pārraugošās institūcijas sniedz informāciju Akadēmiskās informācijas centram divu nedēļu laikā pēc pieprasījuma saņemšanas dienas.

**IX. Noslēguma jautājums**

64. Atzīt par spēku zaudējušiem Ministru kabineta 2010.gada 14.septembra noteikumus Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību” (Latvijas Vēstnesis, 2010, 148.nr.; 2012, 102.nr.; 2015, 13.nr.).

65. Līdz šo noteikumu 33. punktā minētā tiešsaistes datu pārraides tehniskā risinājuma izstrādei, bet ne ilgāk kā līdz 2017. gada 1.jūlijam, tiesa triju dienu laikā pēc attiecīga nolēmuma pieņemšanas un prokuratūra pēc attiecīga priekšraksta izdošanas sniedz strukturētā veidā Akadēmiskās informācijas centram šo noteikumu 32. punktā minētos datus, aizpildot un nosūtot Akadēmiskās informācijas centram veidlapu pieprasītajai informācijai (pielikums).

48

**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Parlamenta un Padomes 2006.gada 12.decembra Direktīvas [2006/123/EK](http://eur-lex.europa.eu/eli/dir/2006/123?locale=LV) par pakalpojumiem iekšējā tirgū;

2) Eiropas Parlamenta un Padomes 2013.gada 20.novembra Direktīvas Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu).

48

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs K.Šadurskis

Vizē:

 Valsts sekretāra p.i. – Valsts sekretāra vietniece – Politikas iniciatīvu un attīstības

departamenta direktore G.Arāja

20.06.2016 14:11

5279

I.Stūre, 67047899

Inese.Sture@izm.gov.lv